কোটার বিষয়ে জনপ্রশাসন মন্ত্রণালয়ের সব শেষ অগ্রগতির বিষয় জানতে চাইলে সচিব বলেন, ‘একটি কমিটি গঠনের প্রস্তাব মাননীয় প্রধানমন্ত্রীর কাছে পাঠিয়েছি, এটা বৃহস্পতিবার সকালে পৌঁছেছে। যদি প্রধানমন্ত্রী দেখেন তাহলে দু’একদিনের মধ্যে একটি সিদ্ধান্ত দেবেন, একটি কমিটি হবে। কমিটি সুপারিশ করবে, কমিটির সুপারিশ সরকার অনেক সময় রাখে। তারপর একটা সিদ্ধান্ত হবে যেটা সবাই চাইছে, আশা করি সেটা হবে।’